Big Brother 2010
Nimeämistaulukko > Poikkeukset nimeämisissä

Viikko 1: Tällä viikolla asukaskokelaista valittiin 11 talon varsinaisiksi asukkaiksi. Nimeämisiä ei järjestetty, vaan kaikki kokelaat ovat äänestyksessä talon asukkaiksi. Katsojat antavat äänensä niille kokelaille, joiden he haluavat jäävän taloon asukkaiksi. Kahta vähiten ääniä saanutta ei valita talon asukkaaksi.
Viikko 2: Tällä viikolla katsojat saivat äänestää, ketkä kaksi Big Brother -talon sala-asukasta valitaan kilpailemaan varsinaiseen Big Brother -taloon muiden kilpailijoiden seuraksi. Sala-asukkaat ovat aikaisempien BB-tuotantokausien kilpailijat Nino, Marianna, Niko N, Henna ja Niko S. Tämän lisäksi varsinaiset asukkaat valenimesivät toisiaan, joten ketään heistä ei häädetä, vaan kaksi eniten ääniä saanutta sala-asukasta jäi taloon, loput häädettiin. Petri voitti päällikkökisan, joten häntä ei voinut nimetä.
Viikko 3: Satua ei voinut tällä viikolla nimetä, koska hän voitti päällikkökilpailun. Niko N. ja Nino olivat niin ikään turvassa nimeämisiltä, koska he olivat ensimmäistä viikkoa täysivaltaisina asukkaina. Lisäksi päällikkö Satu sai mahdollisuuden vaihtaa yhden nimetyn asukkaan toiseen, mutta hän jätti mahdollisuuden käyttämättä.
Viikko 4: Tällä viikolla käytiin valepäällikkökilpailu, joten uutta päällikköä ei valittu. Ellinooraa, Riikkaa, Esa-Tapiota ja Vilhelmiinaa ei saanut nimetä, koska he olivat uusia asukkaita.
Viikko 5: Niko N voitti päällikkökilpailun, joten häntä ei voinut nimetä. Lisäksi tällä viikolla häädettiin kaksi asukasta.
Viikko 6: Päällikkö Nikoa ei voinut nimetä. Lisäksi päällikkö Niko sai mahdollisuuden vaihtaa yhden nimetyn asukkaan toiseen, mutta hän jätti mahdollisuuden käyttämättä.
Viikko 7: Tällä viikolla ei valittu uutta päällikköä. Talossa ei tällä viikolla järjestetty myöskään nimeämisiä, koska kaikki olivat häätöäänestyksessä. Asukkaille kerrottiin häätöäänestyksessä olevien nimet sunnuntaina.
Viikko 8: Päällikkökilpailun voittanutta Vilhelmiinaa sekä talon uusia asukkaita Eetua ja Inkaa ei voinut tällä viikolla nimetä häätöäänestykseen.. Hannu oli nimettynä häätöäänestykseen, mutta hänet poistettiin talosta sääntörikkomuksen vuoksi.
Viikko 9: Tällä viikolla sai nimetä kaikkia muita asukkaita, paitsi päällikkökisan voittanutta Ninoa. Lisäksi päällikkö Nino sai mahdollisuuden vaihtaa yhden nimetyn asukkaan toiseen, mutta hän jätti mahdollisuuden käyttämättä.
Viikko 10: Tällä viikolla nimeämisiltä oli suojassa talon uudet asukkaat Noora, Elli-Maija ja Jani T. Lisäksi nimeämispisteitä ei saanut antaa myöskään Niko N:lle, koska hän lähti lauantaina asukasvaihtoon Slovenian BB-taloon.
Viikko 11: Tällä viikolla nimeämisiltä oli suojassa päällikkökilpailun voittanut Elisabet.
Viikko 12: Tällä viikolla päällikkökisan voittanut asukas ei saanut itselleen koskemattomuutta. Lisäksi tällä viikolla asukkaat joutuivat nimeämään toisiaan kasvotusten sala-alueella.
Viikko 13: Tällä viikolla kaikki asukkaat olivat häätöäänestyksessä. Asukkaat saivat itse tietää asiasta keskiviikkona. Käytössä oli myös turboäänestys.
Viikko 14: Tällä viikolla häädettiin kaksi asukasta semifinaaliäänestyksessä torstain BB-Extra -lähetyksessä. Tämän jälkeen alkoi voittajaäänestys, jossa katsojat äänestivät ohjelman voittajan.